open-index/open-wikipedia-markdown huggingface dataset:
போக்குவரத்து அமைச்சகம் (சிங்கப்பூர்)

**போக்குவரத்து அமைச்சகம் ** (Ministry of Transport, சுருக்கம்: **MOT**; சீனம்: 交通部, பின்யின்: *Jiāotōngbù*, )  சிங்கப்பூரின் தரை, கடல், வான்வழிப் போக்குவரத்தை  குடியரசின் எல்லைக்குள் கட்டுப்படுத்தும் சிங்கப்பூர் அரசின்  அமைச்சகமாகும்.  இதன் தலைமையகம் பிஎசுஏ கட்டிடத்தில் இயங்குகிறது.
 
## நிறுவன கட்டமைப்பு
தறபோது இந்த அமைச்சகத்தின் கீழ் நான்கு தன்னாட்சி பெற்ற அரசுக் கட்டுப்பாட்டு வாரியங்கள் இயங்குகின்றன: 
# குடியிய வான்வழி ஆணையம், சிங்கப்பூர் (CAAS)
# தரைவழி போக்குவரத்து ஆணையம் (LTA)
# கடல்வழி மற்றும் துறைமுக ஆணையம், சிங்கப்பூர் (MPA)
# பொதுப் போக்குவரத்து அவை (PTC)
இவை அமைச்சகத்தின் கொள்கைகளையும் நுண்ணறிவுமிக்க வழிகாட்டுதல்களையும் நடைமுறைப்படுத்துகின்றன. 
 
அமைச்சகத்தில் 100 பணியாளர்கள் ஏழு பிரிவுகளில் பணியாற்றுகின்றனர். இவை வான்வழி போக்குவரத்து பிரிவு, தரைவழி போக்குவரத்து பிரிவு, கடல் போக்குவரத்து பிரிவு, பன்னாட்டு தொடர்பு மற்றும் பாதுகாப்பு பிரிவு, கூட்டாண்மை நிறுவனத் தொடர்பு பிரிவு, கூட்டாண்மை நிறுவன மேம்பாட்டு பிரிவு மற்றும் வான்வெளி விபத்து விசாரணை செயலகம், சிங்கப்பூர் (AAIB) ஆகும்.

## விருதுகள்
சூன் 19, 2000ஆம் ஆண்டில் நிறுவன சீர்மைக்காக எம்ஓடி  ஐஎசுஓ 9002 தரச்சான்றிதழ்  பெற்றது. அக்டோபர் 2001இல் மக்கள் மேம்பாட்டாளர் விருதும் அக்டோபர் 2003இல் சிங்கப்பூர் தரநிலை வகுப்பு நிலையையும் பெற்றது.

## இவற்றையும் பார்க்க
*சிங்கப்பூர் வான் விபத்து விசாரணைப் பணியகம்

## மேற்கோள்கள்

## வெளி இணைப்புகள்

*

பகுப்பு:சிங்கப்பூர் அரசின் அமைச்சுகள்
பகுப்பு:சிங்கப்பூரில் போக்குவரத்து
அழிப்பு இயக்கி

**அழிப்பு இயக்கி** அல்லது **அழிதற் செயலி** (*annihilation operator*) என்பது ஒரு துளிம இயந்திரவியல் இயக்கி/செயலி ஆகும். துளிமச் சீரிசை அலைவிகளை ஆராய இது பயன்படுகிறது. மேலும் முழுச்சுழலிகள் (போசான்கள்) அழிந்துபடும் செயல்முறையை விளக்கவும் இச்செயலி பயன்படுகிறது.

Ψ (n) என்று குறிக்கப்படும் n துகள்களை உடைய ஒரு அலைச்சார்பின் மீது a என்ற அழிப்பு இயக்கி ஒரு முறை செயல்படும்போது அதிலிருந்து ஒரு துகள் நீக்கப்பட்டு Ψ (n-1) என்ற அலைச்சார்பினால் குறிக்கப்படும் (n-1) துகள்களை உடைய ஒரு நிலையை அடைகிறது.

அதாவது :  a\psi(n) = \sqrt{n}\psi(n-1)

அழிப்பு இயக்கி n துகள்கள் உள்ள நிலையின்மீது n முறை தொடர்ந்து செயல்படும்போது அனைத்துத் துகள்களும் அழிக்கப்பட்டு அது வெற்றிடமாக மாறுகிறது. வெற்றிடத்தின்மீது அழிப்பு இயக்கி செயற்படும்போது அந்த நிலையே அழிக்கப்பட்டு சுழியாக மாறுகிறது.

அதாவது :  a\psi(0) = 0  (இச்சமன்பாடு ஒரு துளிம இயந்திரவியல் அலைவியின் அடிநிலையைக் கண்டறிய உதவுகிறது).

## கலைச்சொற்கள்
* துளிம இயந்திரவியல் இயக்கி/செயலி = quantum mechanical operator
* சீரிசை அலைவி = harmonic oscillator  |  முழுச்சுழலி = boson
* அலைச்சார்பு = wave function  |  அடிநிலை = ground state

## மேற்கோள்
**இயல்பியல் களஞ்சியம்** - *ப.க. பொன்னுசாமி* - பக். 72 - முதற் பதிப்பு 1997

பகுப்பு:குவாண்டம் இயங்கியல்
மைய பல்தொழில் நுட்பப் பயிலகம்

**மைய பல்தொழில் நுட்பப் பயிலகம்** (*Central Polytechnic*) சென்னை தரமணியில் அமைந்திருக்கும் பல்தொழில் நுட்பக் கல்லூரியாகும்.

## வரலாறு
thumb|left|மைய பல்தொழில் நுட்பப் பயிலகம்
1914 ஆம் ஆண்டு மைய பல்தொழில் நுட்பப் பயிலகம் ஆரம்பிக்கப்பட்டது. முதலில் இது வாடகை கட்டிடத்தில் மதராஸ் டிரேடு பள்ளி என்ற பெயரில் மண்ணடியில் இயங்கியது. பின் 1924 ஆம் ஆண்டு அதன் சொந்த கட்டிடத்துக்கு மாறியது. 1946 ஆம் வருடம் பயிலகத்தின் பெயர் மைய பல்தொழில் நுட்பப் பயிலகம் என்று மாற்றப்பட்டது. அப்பொழுது 1. இயந்திரவியல் 2. கட்டிடவியல் 3. மின்னியல் 4. மீனியல் 5. அச்சி தொழில் நுட்பம் 6. சனிடரி 7. ஒளிப்பதிவு மற்றும் ஒலி தொழில் நுட்பம் போன்ற 7 பட்டயப் படிப்புகளை வழங்கியது. 1958-59 ஆம் ஆண்டு இரண்டாம் 5 ஆண்டு திட்டத்தின் படி கிண்டியில் 15 ஏக்கர் பரப்பில் 14 லட்சம் செலவில் கட்டப்பட்ட கட்டிடத்துக்கு மாறியது. அவ்வாண்டு பயிலகத்தில் இருந்து அச்சு தொழில் நுட்பவியல் பிரிக்கப்பட்டு பிராந்திய அச்சு பள்ளி என்ற பெயரில் தனி பயிலகம் ஆரம்பிக்கப்பட்டது. 1960-61 ஆம் ஆண்டு ஒளிப்பதிவு மற்றும் ஒலி தொழில் நுட்பம் பயிலகத்தில் இருந்து பிரிக்கப்பட்டு திரைப்பட தொழில்நுட்ப நிலையம் ஆரம்பிக்கப்பட்டது.

மூன்றாம் 5 ஆண்டு திட்டப்படி பயிலக விரிவாக்க பணிக்காக கிண்டியில அமைந்த மையத்தில் இடவசதி இல்லாததால் அடையாரில் 40 எக்டர் நிலம் கையகப்படுத்தப்பட்டு 72 லட்சம் செலவில் புது கட்டிடங்கள் கட்டப்பட்டது. பின் இந்த மையத்துக்காக 3221 எக்டர் நிலம் பிற பயிலகத்துக்காக கையகப்படுத்தப்பட்டது.

## பயிலகத்தில் உள்ள துறைகள்

# இயந்திரவியல்
# கட்டிடவியல்
# மின்னியல் மற்றும் மின்னணுவியல் 
# கணினியியல்
# மீனியல்
# மின்னணுவியல் மற்றும் தொடர்பியல்
# இயந்திரவியல் (தொழில் பயிற்சியுடன்)

## வெளி இணைப்புகள்
* Directorate of Technical Education, TamilNadu http://www.tndte.com
* அதிகாரபூர்வ தளம் http://www.cptchennai.com 

பகுப்பு:பல்கலைக்கழகங்களும் கல்லூரிகளும்
தோல் (நூல்வனப்பு)

நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் **தோல்** என்பது ஒன்று. 

ஆற்றொழுக்கான நடையை ‘இழுமென் மொழி’ என்பர். 
;இளம்பூரணர்
:இழுமென் மொழியை இளம்பூரணர் கதைமொழி எடுத்துக்கொண்டு மார்கண்டேயனார் காஞ்சி என்னும் நூலிலிருந்து ஒரு பாடலை எடுத்துக்காட்டாகத் தருகிறார். மற்றும் பரந்த மொழியால் அடி நிமிர்ந்து ஒழுகும் நூல் என மலைபடுகடாம் என்னும் நூலைக் காட்டுகிறார்.
;பேராசிரியர் 
:இழுமென் மொழியால் விழுமியது கூறும் நூல் என்பது கதை சொல்லும் ஆசிரியப்பாவால் ஆன பொருள்-தொடர் பாட்டு-நூல் எனப் பேராசிரியர்  குறிப்பிடுகிறார். பழைய கதையைச் சொல்லும் தொன்மொழி தோல் ஆயிற்று என்பது இவர் கருத்து. (தொன்மொழி < தோன்மொழி)
*தொன்மை – பழங்கதை நூல்
*தோல் – படையில் முன்னே நடக்கும் தோல்படை போலத் தொகுப்பாக அமையும் முன்னுரை-நூல்

## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:நூல் வனப்புகள்
இழைபு (நூல்வனப்பு)

**இழைபு** என்பது நூலின் வனப்பு இயல்புகள் எட்டில் ஒன்று. 

ஒற்றொடு புணர்ந்த வல்லெழுத்து இயைந்து வராமல் பாடி நூல் இயற்றுவது இழைபு என்னும் நூல்-வனப்பு ஆகும். 
அதாவது க்க, ச்ச, ட்ட, த்த, ப்ப, ற்ற – என வரும் சொற்கள் பாடலில் வராமல் நூல் செய்வது இந்த நூல்-வனப்பு. 
இது இருசீர்-அடி, முச்சீர்-அடி, நாற்சீர்-அடி, ஐஞ்சீர்-அடி, அறுசீர்-அடி, எழுசீர்-அடி கொண்ட பாடல்களால் அமைந்திருக்கும். 
:பேராசிரியர் கருத்து
:இது இசைப்பாட்டு என்னும், இசைப்பாட்டாகிய செந்துறை மார்க்கத்தன என்றும், இழைபு அவிநயத்துக்கு உரியது என்றும், பேராசிரியர் குறிப்பிடுகிறார். ‘*கலியும் பரிபாடலும் போலும்*’ என எடுத்துக்காட்டும் தருகிறார். 
;இளம்பூரணர் கருத்து
:குறளடி முதல் ஐந்தடி என்பது 4-எழுத்து அடி முதல் 17-எழுத்து அடி வரையில் உள்ள 5 வகைப் பாடலடி
;இளம்பூரணர் மேற்கோள் பாடலின் பகுதி
:போந்து போந்து சார்ந்து சார்ந்து
:தேர்ந்து தேர்ந்து மூசி நேர்ந்து
:வண்டு சூழ விண்டு நீங்கி
:நீர்வாய்க் கொண்ட நீலம் ஊர்வாய்
:ஊதை வீச ஊர வாய
:மணியேர் நுண்தோள் ஒல்கி மாலை
:நன்மணம் கமழும் பன்னல் ஊர!
இழைபு-நூல் பாடல் இவ்வாறு இருக்கும். 
## இவற்றையும் காண்க
* வண்ணம்
## அடிக்குறிப்பு

பகுப்பு:நூல் வனப்புகள்
செங்கற்படை

**செங்கற்படை** என்பது தமிழ்நாட்டில் உள்ள இராமநாதபுரம் மாவட்டத்தின், முதுகுளத்தூர் வட்டத்தில்  சத்திரக்குடி-சிக்கல் சாலையில் அமைந்துள்ள ஒரு புறநகர்ப் பகுதியாகும். யாதவர்கள் (கோனார்) மட்டுமே வசிக்கும் இயற்கை சூழல் நிறைந்த கிராமம் ஆகும்.

இக்கிராமமானது வளநாடு ஊராட்சியின் கீழ் வருவதால் வ.செங்கற்படை என்றும் தற்போது கோகுல செங்கற்படை என்றும் அழைக்கப்படுகிறது

இந்த ஊரின் மக்கள்தொகை சுமார் 1500 பேர். விவசாயம், கால்நடைவளர்த்தல், வெளிநாட்டு வேலை இந்த ஊர் மக்களின் முக்கியத் தொழிலாக உள்ளது.

ஊரின் மையப்பகுதியில் ஸ்ரீ கிருஷ்ணர் ஆலயமும் வரசித்தி விநாயகர் ஆலயமும் ஊரின் கிழக்கில் செங்காருடைய அய்யநாரும், மேற்கில் வாழவந்தாள் அம்மனும், வடக்கில் அக்னி வீரபத்திரரும், தெற்கில் பாதள காளியம்மன், முனியய்யாவும் ஊரின் சிறப்பம்சங்களாக அமைந்துள்ளது

ஊரின் முக்கிய திருவிழாவாக #சித்திரையில் ஏர்உழுதல், கள்ளழகர் எதிர்சேவை, #வைகாசியில் விசாகம் #ஆடியில் முளைப்பாரி #ஆவணியில் கிருஷ்ணர் ஜெயந்தி #மார்கழியில் பஜனை பொங்கலும் சிறப்பாகக் கொண்டாடப்படுகிறது

ஊரின் எல்லைகளாக வடக்கில் வளநாடும், தெற்கில் தேரிருவேலியும்  , கிழக்கில் மட்டியரேந்தல் மற்றும் மேற்கில் புஷ்பவனம் அமைந்துள்ளது

2020 ஆண்டு முதல் இக்கிராம யாதவ இளைஞர் சங்கம் சார்பில் கேமிரா பொருத்தப்பட்டு பாதுகாக்கப்படுகிறது

இக்கிராமம் மாவட்ட தலை நகர் இராமநாதபுரம், மற்றும் பரமக்குடி, முதுகுளத்தூர், அருப்புக்கோட்டை போன்ற பிரதாான நகரங்களுடன் போக்குவரத்து வசதியை கொண்டுள்ளது

பகுப்பு:இராமநாதபுரம் மாவட்டத்திலுள்ள கிராமங்கள்
மார்க்கண்டேயனார் காஞ்சி

**மார்க்கண்டேயனார் காஞ்சி** என்பது பழமையான நூல்களில் ஒன்று. இளம்பூரணர் இந்த நூலின் பாடல்-பகுதி ஒன்றைக் குறிப்பிடுகிறார்.
;பாடல்
:பாயிரும் பரப்பகம் புதையப் பாம்பின
:ஆயிரம் மணிவிக்கு அழலும் சேக்கைத்
:துளிதரு வெள்ளத் துயில்புடை பெயர்க்கும்
:ஒளியோன் காஞ்சி எளிது எனக் கூறின்
:இம்மை இல்லை மறுமை இல்லை
:நன்மை இல்லை தீமை இல்லை
:செய்வோர் இல்லை செய்பொருள் இல்லை
:அறிவோர் யார்இஃது இறுவழி இறுகென ...
*இந்தப் பாடல் நிலையாமை பொருள்மேல் காஞ்சி.
*தோல் என்னும் வனப்புநூலுக்கு இது எடுத்துக்காட்டாகத் தரப்பட்டுள்ளது.
## அடிக்குறிப்பு

பகுப்பு:உரைநூல் காட்டும் நூல்கள்
புலன் (நூல்வனப்பு)

நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் **புலன்** என்பது ஒன்று. 

தெளிவாகப் புலப்படும் மொழிநடையில் செய்யப்படும் நூல் புலன்-வனப்பு-நூல். 

;பேராசிரியர் 
:‘சேரி மொழியால்’ என இந்த நூற்பாவினுக்குப் பாடம் கொள்கிறார். 
சேரிமொழி என்பது ‘பாடிமாற்றங்கள்’ என்கிறார். 
இது ஊர்மக்கள் பேசும் மொழி. 
‘விளக்கத்தார் கூத்து முதலாகிய நாடகச் செய்யுளாகிய வெண்டுறைச் செய்யுள்’ எனப் புலன்-வனப்பு நூலுக்கு எடுத்துக்காட்டும் தருகிறார்.
## இவற்றையும் காண்க
* வனப்பு
* வண்ணம்

## அடிக்குறிப்பு

பகுப்பு:நூல் வனப்புகள்
விருந்து (நூல்வனப்பு)

நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் **விருந்து** என்பது ஒன்று. 

புதிவராக வீட்டுக்கு வருபவரை விருந்து என்போம். 
அதுபோல மரபுவழிமேல் புதிதாக வரும் நூல்களை விருந்து-வனப்பு நூல் எனத் தொல்காப்பியர் குறிப்பிடுகிறார்.

பேராசிரியர் 
:முத்தொள்ளாயிரம்
:பொய்கையார் செய்த அந்தாதிச் செய்யுள்
:கலம்பகம்
ஆகியவை விருந்து-வனப்பு நூல்கள் என இவர் குறிப்பிடுகிறார்.
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:நூல் வனப்புகள்
ஓவியர் குடி

**ஓவியர்** என்போர் சங்க காலத்தில் இப்போதுள்ள திண்டிவனம் பகுதியில் வாழ்ந்த குடிமக்கள். இந்த ஓவியர்-குடி மக்கள் வாழ்ந்த நாடு ஓய்மானாடு எனப்பட்டது. ஓய்மான் நல்லியக்கோடன், ஓய்மான் வில்லியாதன் ஆகிய மன்னர்கள் இந்த நாட்டுப்பகுதியை ஆண்ட ஓவியர்-குடி அரசர்கள்.

'ஓ' என்னும் சொல் மதகடைக்கும் பலகையைக் குறிக்கும். ஓய்மானாட்டில் ஏரிகள் மிகுதி. மதகடைக்கும் ஓக்கள் மிகுதியாக இருந்த நாடு ஓய்மானாடு எனப்பட்டது. இந்த நாட்டைப் பற்றிக் கூறும் சிறுபாணாற்றுப்படை அடிகள் இதனை 'பொருபுனல் தரூஉம்' என்று குறிப்பிடுவது 'ஓ' < ஓய் என மருவியது என்பதற்கு வலுவூட்டுகிறது.

ஓவியர்குடி மக்கள் வாட்போரில் வல்லவர்கள். 

இவர்களின் முன்னோன் ஒருவன் இலங்கைத் தீவிலிருந்தபோது கரு தரித்து தாய் இங்கு வந்தபின் பிறந்தான் என்று பாடல் தெரிவிக்கிறது. இவன் தலைதூக்கி நிறுவிய ஊர் ‘நன்மாவிலங்கை’. இது இவன் கருவுற்ற ‘தொன்மாவிலங்கை’ நினைவாகச் சூட்டப்பட்டது. 

வில்லியாதன் ஆண்ட ஊர் இப்போது ‘வெள்ளிமேடுபேட்டை’ என்னும் பெயருடன் விளங்குகிறது.
* பல்லவர் வரலாற்றில் வரும் பீலிவளை கதையை இதனோடு ஒப்பிட்டு எண்ணவேண்டியுள்ளது
* ஓவர் ஓவண்ணர் விஸ்வகர்மா 
* இவர் மேலும் பரிணாம வளர்ச்சியின் 
* கப்பல் பெரிய கோயில் 
* . 

## இவற்றையும் காண்க
* சங்க கால நாட்டுமக்கள்

## அடிக்குறிப்பு

பகுப்பு:சங்க காலச் சமூகம்
*
ஒளியர்

**ஒளியர்**  ஒளிநாட்டுச் சங்க கால மக்கள். 

பட்டினப்பாலை என்னும் நூலின் பாட்டுடைத் தலைவன் திருமாவளவன் ஒளியர் மன்னர் பலரைப் பணிந்து ஒடுங்கும்படி செய்தான். 
## இவற்றையும் காண்க
* சங்க கால நாட்டுமக்கள்
## அடிக்குறிப்பு

பகுப்பு:சங்க காலச் சமூகம்
முல்லையாறு

**முல்லையாறு (Mullaiyar)** என்பது இந்திய மாநிலமான தமிழ்நாட்டின் திருவாரூர் மாவட்டத்தில் பாயும் நதி. இது காவேரி ஆற்றின் துணை நதியாகும். இந்நதி வங்காள விரிகுடாவில் கலக்கிறது.

## ஆற்றின்வழி
காவேரி ஆற்றின் கிளை ஆறான இது கோரையாறின் குறுக்கே சென்று, திருவாரூர் மாவட்டத்தின் பாய்ந்து காரைக்கால் அருகே வங்காள விரிகுடாவில் கலக்கிறது. 

## மேற்கோள்கள்
https://web.archive.org/web/20110721174938/http://www.tiruvarur.tn.nic.in/glance.htm

## மேலும் காண்க
தமிழகத்தின் நதிகளின் பட்டியல்
பகுப்பு:திருவாரூர் மாவட்டம்
பகுப்பு:தமிழக ஆறுகள்
முல்லை ஆறு

**முல்லை ஆறு** என்னும் தலைப்பில் உள்ள கட்டுரைகள் கீழே உள்ளன.

*முல்லை ஆறு (தேனி) - தேனி மாவட்டத்திலுள்ள ஆறு.
*முல்லை ஆறு (கேரளா) - கேரள மாநிலத்திலுள்ள ஆறு

பகுப்பு:பக்கவழி நெறிப்படுத்தல்
மெய்நிகர் உலகம்

**மெய்நிகர் உலகம்** (virtual world) என்பது உலகின் உள்ள மக்கள் பலரும் கணினி அடிப்படையிலான ஒப்புச்செயலாக்கச் சூழலில் ஒருவரோடு ஒருவர் செயல்புரிதல் ஆகும்.  

பெரும்பாலும் கணினி விளையாட்டுகளில் மெய்நிகர் உலகம் பயன்பட்டாலும் பல சூழ்நிலைகளிலும் ஏதோ ஒரு வகையில் இது பயன்படுகிறது. உதாரணத்திற்கு நகைமுகங்களைச் சொல்லலாம். தன்னுடைய உள்ளத்து உணர்வுகளையோ தன் முகமாற்றத்தையோ நேரடியாக காட்ட இயலாத ஒருவர் இந் நகைமுகங்கள் மூலம் காட்டுகிறார். 
## மேற்கோள்கள்

பகுப்பு:கணினி மனித ஊடாட்டம்
பிலிப்பைன் கடல்

**பிலிப்பைன் கடல்** என்பது பிலிப்பைன்ஸ் நாட்டைச் சூழ்ந்த ஒரு குறுங்கடல். இதன் பரப்பளவு பிலிப்பைன்ஸ் நாட்டின் கிழக்கு மற்றும் வடக்கு பகுதிக்கும்,வட பசிபிக் பெருங்கடல் மேற்கு பகுதிக்கும் இடைப்பட்ட 2 மில்லியன் மைல் (5 மில்லியன் சதுர கி.மீ.) கடல் மேற்பரப்பைக் கொண்டது என்று மதிப்பிடப்பட்டுள்ளது.

## எல்லைகள்
பிலிப்பைன் கடலின்  மேற்கு பகுதியில் பிலிப்பைன்ஸ், தைவான் மற்றும் வடக்கு பகுதியில் ஜப்பான், தெற்கு பகுதியில்  பாலாவ்  மற்றும்  கிழக்கு பகுதியில் உள்ள மரியானா தீவுகள் ஆகியவை எல்லைகளாக அமைந்துள்ளன.

அருகில் அமைந்துள்ள கடல்களிடம் இருந்து,  பிலிப்பைன் கடல்  கீழ்கண்டவாறு பிரித்து அறியப்படுகிறது  
* செலேபெஸ் கடல் பகுதியையும் பிலிப்பைன் கடல் பகுதியையும் பிரிப்பவை மிண்டானா மற்றும் சிறிய தீவுகள் 
* கிழக்கு சீனக் கடல் பகுதியையும் பிலிப்பைன் கடல் பகுதியையும் பிரிப்பவை ருயுக்யூ தீவுகள் 
* தெற்கு சீனக் கடல்பகுதியையும் பிலிப்பைன் கடல் பகுதியையும் பிரிப்பவை பிலிப்பைன்ஸ் தீவுகள்

பகுப்பு:அமைதிப் பெருங்கடலின் கடல்கள்
ஒளி நாடு

செந்தமிழ் சேர்ந்த 12 நாடுகளில் ஒன்று ஒளிநாடு. 

இந்நாட்டு மக்கள் ஒளியர் எனப்பட்டனர், 

பட்டினப்பாலை என்னும் நூலின் பாட்டுடைத் தலைவன் திருமாவளவன் ஒளியர் மன்னர் பலரைப் பணிந்து ஒடுங்கும்படி செய்தான். 
## அடிக்குறிப்பு

பகுப்பு:அகநாடுகள்
தலித்ஸ்தான்.ஆர்க்

**தலித்ஸ்தான்.ஆர்க்** என்பது இந்தியாவைப் பல நாடுகளாகப் பிரித்து தலித்துகளுக்னெ்று தனியான நாடு கோரும் ஓர் இணையதளம். 1999 ஆம் ஆண்டு இந்த இணையதளம் ஹெலன் ஹீக்ளாண்ட் என்பவரால் டெக்சாஸில் உள்ள முகவரி ஒன்றில் பதிவு செய்யப்பட்டது.

பிரிவினைவாதத்தைத் தூண்டும் வகையிலான செய்திகளை உள்ளடக்கியதால்  இந்த இணையதளம் இந்திய அரசால் தடைசெய்யப்பட்டுள்ளது.
## மேற்கோள்கள்

பகுப்பு:தலித்தியல்
நாளைய தீர்ப்பு

***நாளைய தீர்ப்பு*** (*Naalaiya Theerpu*) என்பது 1992ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படம் எசு. ஏ. சந்திரசேகரின் இயக்கத்திலும் சோபா சந்திரசேகரின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. இத்திரைப்படத்தில் கீர்த்தனா, சிறீவித்யா, இராதா இரவி, சரத்து பாபு ஆகியோரும் நடித்துள்ளனர். புதுமுகமான மணிமேகலையின் இசையில் இத்திரைப்படப் பாடல்கள் இடம்பெற்றுள்ளன.

விசய் முதன்மைக் கதைமாந்தராக நடித்த முதலாவது திரைப்படம் இதுவே.

## நடிகர்கள்

## பாடல்கள்

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
உடலியங்கியல்

**உடலியங்கியல் ** (இலங்கை வழக்கு: **உடற்றொழிலியல்**) (Physiology, ) என்பது உயிரினங்களின் *செயல்பாட்டைக்* குறித்த அறிவியல் ஆகும். அறிவியலின் இப்பிரிவு உயிரிகளிலுள்ள உயிர் மூலக்கூறுகள், உயிரணுக்கள், இழையங்கள், உறுப்புக்கள், உடல் உறுப்புத் தொகுதிகள், எவ்வாறு வேதியியல் அல்லது  இயற்பியல் செயல்பாடுகளைச்  செய்கின்றன என்பதைக் குறித்ததாகும். ஓர் உயிரியில் எவ்வாறு உறுப்புக்கள் இயங்கி அதனால் தனது செயல்களை மேற்கொள்ள முடிகிறது என உடலியங்கியலாளர்கள்  அறிகின்றனர். எடுத்துக்காட்டாக மனிதர்களில் உணவு செரிக்க இரைப்பை, கல்லீரல், மற்றும் கணையம் போன்றவை சுரக்கும் வேதிப்பொருட்கள் குறித்தும், அவை உடல் எவ்வாறு உணவை  உறிய  வைக்கின்றன என்பது குறித்ததுமாக கற்பது. இதேபோல் தசைகளில் நரம்புகள் எடுத்துச்செல்லும் வேதிச் செய்திகளுக்கேற்ப சுருங்கி விரிதல் ஏற்படுவதும் உடலியங்கியல் ஆகும். இயல்பாக உடல் எப்படிச் செயல்படுகிறது என்பதை அறிவதன் மூலம், மருத்துவர்கள் உடலுறுப்புகள் இயல்பாகச் செயல்படாதிருக்கும்போது என்ன நிகழ்கிறது என்பதைப் புரிந்து கொள்ள முடிகிறது. எடுத்துக் காட்டாக, தைராய்டு சுரப்பி எவ்வாறு வேலை செய்கிறது என்பதை அறிந்ததால் முன்கழுத்துக் கழலை என்னும் நோய்க்குச் சிகிச்சை அளிக்க முடிந்தது.

இத்துறையில் வழங்கப்படும் மிக உயரிய விருதாக வேந்திய சுவீடனின் அறிவியல் அகாதமி 1901 முதல் அளித்துவரும் உடலியங்கியலுக்கான நோபெல் பரிசு உள்ளது.

## வெளி இணைப்புகள்
* The Physiological Society
* Developmental physiology
* The American Physiological Society
வில்லியம் கோல்கேட்

**வில்லியம் கோல்கேட்** (William Damian "Will" Colgate: ஜனவரி 25, 1783 – மார்ச்சு 25, 1857) இங்கிலாந்து நாட்டினைச் சேர்ந்த தொழிலதிபர்; அமெரிக்காவைச் சேர்ந்த கோல்கேட் என்ற (தற்போது இது புராக்டர் அன்ட் கேம்பல்) பற்பசைத் தயாரிப்பு நிறுவனத்தை 1806-ல் தொடங்கியவர். இங்கிலாந்தின் கென்ட் என்ற இடத்தில் உள்ள ஹோலிங்பர்ன் என்ற இடத்தில் இராபர்ட் கோல்கேட்- சாரா தம்பதியருக்கு இரண்டாவது மகனாகப் பிறந்தார்.

பகுப்பு:1783 பிறப்புகள்
பகுப்பு:1857 இறப்புகள்
வாஷிங்டன் ஷெப்பில்டு

**வாஷிங்டன் வெண்ட்வொர்த் ஷெப்பில்டு** (*Washington Wentworth Sheffield*) என்ற இங்கிலாந்தைச் சேர்ந்த பல் மருத்துவர் மற்றும் வேதியலாளர் உலகின் முதல் நவீன பற்பசையையும், அதனை அடைக்கும் மடக்குக் குழாய்களையும் தயாரித்தவர். இயற்கையாகக் கிடைக்கும் கால்சியம் புளோரைடுகளைக் கொண்டு தனது 23 ஆம் வயதில் பற்பசை தயாரிக்கும் தொழில்நுட்பம் (Creme Dentifrice) ஒன்றை 1892 ஆம் ஆண்டு கண்டறிந்தார். தொடர்ந்து பற்பசையை அடைத்து விற்பதற்காக மடக்குக் குழாய்களை (collapsible tube) தயாரிக்கும் தொழில்நுட்பத்தை 1894 ஆம் ஆண்டில் கண்டறிந்தார். இரண்டையும் ஷெப்பில்டு காப்புரிமை பெறுவதற்குள் கோல்கேட் கம்பெனி இவர் தயாரித்த அதே தொழில்நுட்பத்தை அடிப்படையாகக் கொண்டு பற்பசை தயாரித்து மடக்கு குழாய்களில் அடைத்து கோல்கேட் டூத்பேஸ்ட் என்ற பெயரில் சந்தையில் விற்பனை செய்யத் தொடங்கியது. இன்றும் கூட அதிக அளவு மாற்றத்தை சந்திக்காமல் ஷெப்பில்டு தயாரித்த அதே தொழில்நுட்பத்தை அடிப்படையாகக் கொண்டுதான் பற்பசையும், பற்பசையை அடைத்து விற்க பயன்படுத்தும் மடக்குக் குழாய்களும் உற்பத்தி செய்யப்படுகிறது.

## உசாத்துணை
* Garfield, Sydney. Teeth Teeth Teeth. Simon and Schuster, 1969.
* How Products are Made, ©2002 Gale Cengage.

## மேற்கோள்கள்

## வெளியிணைப்புகள்
* http://www.fluoride-history.de/p-dentifrice.htm
* Colgate-Palmolive. 1996. http://www.colgate.com/(July 9, 1997).
* http://www.pg.com/docYourhome/docCrest/directory_map.htm 1 (July 9, 1997).
* http://www.enotes.com/toothpaste-reference/toothpaste
* http://stevehollier.wordpress.com/2011/05/22/on-this-day-in-1892-toothpaste-in-a-tube-was-patented/

பகுப்பு:ஆங்கிலேய அறிவியலாளர்கள்
பகுப்பு:பிரித்தானியக் கண்டுபிடிப்பாளர்கள்
பகுப்பு:1827 பிறப்புகள்
பகுப்பு:1897 இறப்புகள்
தாஅ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
:**தாஅ வண்ணம்** என்பது பாடலமைதியில் வரும் வண்ணம்.
:பொதுவாக எதுகைத்தொடை பாடலின் அடுத்தடுத்த அடிகளில் இமையும்.
:இந்த வண்ணத்தில் எதுகையானது அடுத்துள்ள அடியில் வராமல் தாவிச் சென்று மூன்றாம் அடியில் அமையும். 
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:**தோடார்** எல்வளை நெகிழ நாளும்
:நெய்தல் உண்கண் பைதல கழுல
:**வாடா** அவ்வலித் தைஇப் பசலையும்
:வைகல் தோறும் பைப்பைய பெருக
:**நீடார்** ... 
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
வல்லிசை வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**வல்லிசை வண்ணம்** என்பது செய்யுளில் வல்லின எழுத்துக்கள் மிகுதியாகப் பயின்று நடக்கும் பாங்கு.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:வட்டொட்டி அன்ன வனமுடப் புன்னைகீழ்க்
:கட்டிட்டுக் கண்ணி துடுப்பவர் தாழைப்பூத்
:தொட்டிட்டுக் கொள்ளும் கடற்சேர்ப்பன் ... 
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
ஆண்ட்ரூ மவுண்ட்பேட்டன் வின்ட்சர்

**இளவரசர் ஆண்ட்ரூ, யார்க் கோமகன்**  (Prince Andrew, Duke of York, பிறப்பு: ஆண்ட்ரூ ஆல்பர்ட் கிறிஸ்டியன் எட்வர்ட்; பெப்ரவரி 19, 1960), ஐக்கிய இராச்சியத்தின் முடியரசி இரண்டாம் எலிசபெத் மற்றும் எடின்பரோ கோமகன் பிலிப்பின் இரண்டாம் மகனும் மூன்றாவது குழந்தையுமாவார். பிறக்கும்போது ஐக்கிய இராச்சியம் மற்றும் பொதுநலவாய மண்டலம் எனப்படும் ஏழு சுதந்திர நாடுகளுக்கு தலைமையேற்க தகுதிபெற்ற அரசமரபினர்களில் இரண்டாவதாக இருந்தார். தற்போது மூத்த சகோதரருக்கு இரண்டு மக்கள் பிறந்துள்ளநிலையில் மற்றும் பொதுநலவாய நாடுகள் அமைந்தபிறகு 16 நாடுகளின் அரசராக தகுதியுடைய நான்காவது நபராக உள்ளார்.

வேந்திய கடற்படையில் உலங்கு வானூர்தி ஓட்டுநராகவும் பின்னர் பயிற்சியாளராகவும் பணிபுரிந்துள்ள ஆண்ட்ரூ தற்போது *கமாண்டராக* பணிநிலை வகிக்கிறார்; *ரியர் அட்மிரல்* என்ற கௌரவ பணிநிலை வழங்கப்பட்டுள்ளது.
1986இல் இளவரசர் ஆண்ட்ரூ சாரா பெர்குசனை திருமணம் புரிந்தார்; இவர்களது திருமணம், பின்னர் பிரிந்து வாழ்தல் மற்றும் 1996இல் மணமுறிவு ஆகியன பிரித்தானிய ஊடகங்களில் மிகவும் இடம்பிடித்திருந்தன.

## மேற்கோள்கள்

## வெளி இணைப்புகள்

* The Duke of York's official website
* Royal.gov.uk- The Duke of York

பகுப்பு:1960 பிறப்புகள்
பகுப்பு:பிரித்தானிய அரச குடும்பத்தினர்
பகுப்பு:வாழும் மக்கள்
பாஅ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
:பாஅ வண்ணம் என்பது இலக்கண நூலில் வரும் வண்ணம்.
:நூற்பாவில் சொற்சீர் வரின் அது பாஅ வண்ணம்
;எடுத்துக்காட்டுகள்
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:அ இ உ அம் மூன்றும் சுட்டு 
:நன்று பெரிது ஆகும் 
:வடவேங்கடம் தென்குமரி 
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
குருவி (திரைப்படம்)

***குருவி*** (*Kuruvi*) என்பது 2008ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் தரணியின் இயக்கத்திலும் திரைக்கதையிலும் விஜயை முதன்மைக் கதைமாந்தராகக் கொண்டு வெளிவந்தது. இத்திரைப்படத்தில் திரிசா, சுமன், விவேக், ஆஷிஷ் வித்யார்த்தி, மணிவண்ணன், மாளவிக்கா ஆகியோரும் நடித்திருந்தனர். கலவையான விமர்சனங்கள் இருந்தபோதிலும், குருவி பாக்ஸ் ஆபிஸில் ஒரு நல்ல வெற்றியைப் பெற்றது.

## நடிகர்கள்

## பாடல்கள்

## விமர்சனம்
ஆனந்த விகடன் வார இதழில் வந்த விமர்சனத்தில் "விஜய்க்கு ஆதர்சமான ஆக்ஷன் அவதாரம். பொளேர் பொளேரெனப் பொளக்கிறார், டமால் டுமீலென வெடிக்கிறார், ஆகாயத்தில் பறக்கிறார், தண்ணீருக்குள் தடதடக்கிறார் என ஆக்ஷன் பேக்கேஜ்! கிடைத்த கேப்களில் காமெடி, சென்டிமென்ட் வகையறாக்களுக்கும் மரியாதை செய்கிறார். ஆனாலும்..?... பட்டையைக் கிளப்புவதற்குப் பதிலாக, குட்டையைக் குழப்பிவிட்டது 'குருவி'!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
*
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:தரணி இயக்கிய திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
அளபெடை

**அளபெடை** என்பது எழுத்தின் ஒலிக்கு மாத்திரை கூட்டுதல்.

## வகைகள்
*செய்யுளில் இசையைக் கூட்டுவதற்குப் பயன்படுத்தினால் அது செய்யுளிசை அளபெடை. இதனை இசைநிறை அளபெடை என்றும் வழங்குவர்.  
*வினையெச்ச வாய்பாட்டை இசையாக்கி ஒலித்துக் காட்டுவது சொல்லிசை அளபெடை. 
*இந்த இரு காரணங்களும் இல்லாமல் வெறுமனே இசைக்காக இசை கூட்டி எழுதுதல் இன்னிசை அளபெடை.

இவற்றை எழுத்துப் பாங்கு நோக்கி 
:உயிரளபெடை, 
:ஒற்றளபெடை 
என இரண்டாகப் பகுத்துக் காண்பர்.
4.3 உயிரளபெடை
பழங்காலத்தில் தமிழ் மொழியில் இலக்கியங்கள் பெரும்பாலும் செய்யுள்களாகவே இருந்தன. செய்யுள், ஓசையை அடிப்படையாகக் கொண்டது. குறள் வெண்பா முதல் பல வகையான செய்யுள் வடிவங்கள் இருந்தன. செய்யுளில் ஓசை குறையும் இடங்களில் ஓசையை நிறைவு செய்வதற்காக எழுத்துகள் நீண்டு ஒலிக்கும். இவ்வாறு நீண்டு ஒலிப்பதை, அளபெடுத்தல் என்று கூறுவர். அளபெடை இரண்டு வகைப்படும். அவை, 
1. உயிரளபெடை 
2. ஒற்றளபெடை
என்பவை ஆகும். 
நெடில் எழுத்துகளே அளபெடுக்கும். நெடில் எழுத்து அளபெடுக்கும் போது, அந்த நெடில் எழுத்திற்கு இனமான குறில் எழுத்து அளபெடுப்பதற்கு அடையாளமாக அதன் அருகில் எழுதப்படும். செய்யுளில் இவ்வாறு எழுதப்பட்டுள்ள இடங்களில் நீட்டி ஒலிக்க வேண்டும் என்பது அதன் கருத்தாகும். நெடில் எழுத்து இரண்டு மாத்திரை. அளபெடுக்கும்போது அதற்கு இனமான குறில் எழுத்தையும் எழுதுவதால், குறிலுக்கு உரிய ஒரு மாத்திரையும் சேர்த்து உயிரளபெடை மூன்று மாத்திரை நேரம் ஒலிக்கும்.
இன எழுத்துகள் ஆஅ, ஈஇ, ஊஉ, ஏஎ, ஐஇ, ஓஒ, ஒளஉ என்பனவாகும், ஐகாரத்திற்கும் ஒளகாரத்திற்கும் இணையான குறில் இல்லை என்பதால், முறையே இகரம், உகரம் ஆகியவை அடையாளமாக எழுதப்படும்.
மாஅயோள் 
பேஎய்ப் பக்கம்
இசை கெடின் மொழி முதல் இடை கடை நிலை நெடில் 
அளபு எழும் அவற்று அவற்று இனக் குறில் குறியே 
(நன்னூல் 91)
(பொருள்: செய்யுளில் ஓசை குறையும்போது சொல்லுக்கு முதலிலும் இடையிலும் இறுதியிலும் வரும் நெடில் எழுத்து நீண்டு ஒலிக்கும். அதற்கு அடையாளமாகக் குறில் எழுத்து எழுதப்படும்.)
பொதுவாக, செய்யுளில் ஏற்படும் ஓசைக் குறைவை நிறைவு செய்யவே அளபெடுக்கிறது. எனினும் வேறு காரணங்களுக்காக அளபெடுப்பதும் உண்டு. உயிரளபெடை நான்கு வகைப்படும்.
1. இயற்கை அளபெடை 
2. சொல்லிசை அளபெடை 
3. இன்னிசை அளபெடை 
4. செய்யுளிசை அளபெடை.

### இயற்கை அளபெடை
இயல்பாகவே சொல்லில் வரும் எழுத்துகள் அளபெடுத்து நின்றால் அதை இயற்கை அளபெடை என்று கூறுவர்.
* ஆடூஉ , மகடூஉ ,  இதில் குழு 

பகுப்பு:எழுத்திலக்கணம்
ரோமைன் ரோலண்ட்

**ரோமைன் ரோலண்ட்** *(Romain Rolland)* (29.01.1866 – 30.12.1944) ஃபிரான்சு நாட்டைச் சேர்ந்த நாவலாசரியர், நாடக ஆசிரியர், வரலாற்றாளர் ஆவார். 1915 ஆம் ஆண்டில் இவருக்கு இலக்கியத்துக்கான நோபெல் பரிசு வழங்கப்பட்டது.

தன் வாழ்நாளின் இறுதி வரை காந்தியடிகளுடன் நட்புக் கொண்டிருந்த இவர் அஹிம்சாவாதியாக இருந்தார்.

## மேற்கோள்கள்

பகுப்பு:காந்தியவாதிகள்
பகுப்பு:1866 பிறப்புகள்
பகுப்பு:1944 இறப்புகள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற பிரான்சியர்கள்
செய்யுளிசை அளபெடை

அளபெடை என்பது எழுத்தின் ஒலிக்கு மாத்திரை கூட்டுதல். **செய்யுளிசை அளபெடை** செய்யுளில் இசையைக் கூட்டுவதற்குப் பயன்படுத்தப்படும். இதனை இசைநிறை அளபெடை என்றும் வழங்குவர்.

எடுத்துக்காட்டு
:**கடாஅக்** களிற்றின்மேல் கட்படாம் மாதர்
:**படாஅ** முலைமேல் துகில்.  
:ஓஒதல் வேண்டும் - மொழி முதல்
:உறாஅர்க்- மொழியிடை

இதில் 'அ' எழுத்து இசை நிறைக்க வந்துள்ளது.
கடாக் களிறு என எழுதினால் செப்பலோசை குன்றும்.

கடாக் களிறு
கடா - நிரை - இது சீர் ஆகாது. 'கடாஅ' என இசை கூட்டும்போது 'புளிமா' என்னும் வாய்பாட்டுச் சீராக அமைந்து 'மா முன் நிரை' என்னும் என்னும் வெண்டளையாகி வெண்பாவுக்கு உரிய செப்பலோசையாகிவிடுகிறதது 

## அடிக்குறிப்பு

பகுப்பு:அளபெடை வகைகள்
சொல்லிசை அளபெடை

அளபெடை என்பது எழுத்தின் ஒலிக்கு மாத்திரை கூட்டுதல். **சொல்லிசை அளபெடை** வினையெச்ச வாய்பாட்டை இசையாக்கி ஒலித்துக் காட்டும்.

ஏடுத்துக்காட்டு

:இன்சொலால் ஈரம் **அளைஇப்** படிறிலவாம்
:செம்பொருள் கண்டார்வாய்ச் சொல். 
அளவு என்பது அளவுதலைக் குறிக்கும் வினைச்சொல். 'அளவி' என்பது இதன் வினையெச்சம். 'அளவி' என எழுதியிருந்தாலும் செய்யுள் தளை தட்டாது. பொருளும் மாறுபடாது. அப்படி இருக்கும்போது 'அளைஇ' என இங்கு இசைச்சொல்லாக அமைக்கப்பட்டுள்ளது. இவ்வாறு அமைப்பது சொல்லிசை அளபெடை.

## அடிக்குறி

பகுப்பு:அளபெடை வகைகள்
சாந்தி தேவி

**சாந்தி தேவி** *(Shanti Devi)* (11.11.1926 - 27.12.1987) இந்தியாவின் தில்லியில் பிறந்த ஒரு பெண். தனது நான்காம் வயதில் சாந்தி தனது உண்மையான வீடு மதுராவில் இருப்பதாகத் தனது பெற்றோரிடம் கூறினார். பெற்றோர்கள் இதைக் கண்டித்தனர். 

பள்ளியில் ஆசிரியர்கள் மற்றும் தலைமை ஆசிரியர்களிடம் தனது கணவன் பெயர் கேதார்நாத் என்றும் தனது பெயர் லுக்தி தேவி என்றும் குழந்தை சாந்தி தேவி கூறினார். மேலும் ஒன்பது வருடங்களுக்கு முன்னால் தனது மகனைப் பெற்ற பத்தாவது நாளில் தான் மரணமடைந்ததாகவும் கூறினார். 

விசாரித்துப் பார்த்ததில் அவர் கூறிய தகவல்கள் அனைத்தும் உண்மையாக இருந்தது. இந்த விவரங்கள் அண்ணல் காந்தியடிகளின் கவனத்திற்கு கொண்டு வரப்பட்டது. அவர் இது குறித்து விசாரிக்க ஒரு குழுவை அமைத்தார்.  விசாரணைக் குழுவினரோடு மதுரா சென்ற சாந்தி தேவி தனது முன்பிறவி உறவினர்கள் அனைவரையும் அடையாளம் காட்டினார். விசாரணை முடிவில் சாந்தி தேவி லுக்தி தேவியின் மறுபிறப்பு என்ற அறிக்கை அளிக்கப்பட்டது.  

சாந்தி தேவி தன் வாழ்நாளில் திருமணம் செய்து கொள்ளவில்லை. இயான் ஸ்டீவன்சன் உள்ளிட்ட பல மறுபிறவி ஆய்வாளர்கள் இவர் குறித்து ஆராய்ச்சி செய்துள்ளனர். 
## மேற்கோள்கள்

பகுப்பு:ஜம்னாலால் பஜாஜ் விருது பெற்றவர்கள்
குறுஞ்சீர் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**குறுஞ்சீர் வண்ணம்** என்பது செய்யுளில் குறில் எழுத்துக்கள் மிகுதியாகப் பயின்று நடக்கும் பாங்கு.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:உறுபெயல் எழிலி  தொகுபெயல் பொழியர்
:சிறுகொடி அவரை பொதிநனை அவிழக்
:குறிவரு பருவம் இதுவென மறுகுபு
:செறிதொடி நலமிலை அழியல்
:அறியலை அரிவை கருதிய பொருளே  
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
அகப்பாட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**அகப்பாட்டு வண்ணம்** என்பது செய்யுளில் பொருள் முடிவைச் சொல்லாமல் பொருள் முடிவை முடித்துவைக்கும். 
:நுனிக்கொம்பர் ஏறினார் அஃதிறந்து ஊக்கின்
:உயிர்க்கிறுதி ஆகி விடும்  
தாங்கும் வலிமையை உணரவேண்டும் என்பது புலப்படுமாறு நின்று பொருள் முடிந்து வைக்கப்பட்டுள்ளது. 
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
மாரி. அறவாழி

**மாரி. அறவாழி** (பிறப்பு: பிப்ரவரி 6, 1935 இறப்பு: அக்டோபர் 3, 1999) என்பவர் ஒரு தமிழக எழுத்தாளர். மா.சேதுரத்தினம் எனும் இயற்பெயருடைய இவர் புனைபெயராக  மாரி. அறவாழி எனும் பெயரினை வைத்துக் கொண்டார். சேலம் நகராட்சிக் கல்லூரியில் இடைநிலைக் கல்வியை முடித்த பின்பு இந்திய அஞ்சல் துறைப் பணியில் சேர்ந்தார். அஞ்சல் துறையில் பணியாற்றிக் கொண்டே இவர் படைத்த சிறுகதைகள் நானூற்றுக்கும் மேற்பட்டவை. இவை பல்வேறு இதழ்களில் வெளியாகியிருக்கின்றன.  இவர் நாற்பது குமுகாயப் புதினங்களையும், ஒரு வரலாற்றுப் புதினத்தையும் படைத்துள்ளார். சென்னைத் தொலைக்காட்சியில் ஒரு நாடகத்தையும், கட்டுரைகளையும் படைத்துள்ளார். இவரது பல சிறுகதைகள் ஆங்கிலம், இந்தி,தெலுங்கு,கன்னடம்,மலையாளம் ஆகிய மொழி இதழ்களில் வெளியாகியிருக்கின்றன. 

## எழுதியவற்றில் சில கதை நூல்கள்

ஆடக சுந்தரி (1989)

வேள்வி (1991)

தங்கம் எங்கே போகிறாள்? (1992)

இன்னொரு துவக்கம் (1994)

உயிர் வீணை (1996)

நீலா (1999)

புதைமணல் (1999)

## சிறப்புகள்

* கோடுகளும் புள்ளிகளும்,ஆடக சுந்தரி ஆகிய இரண்டு புதினங்களும் தமிழ்நாட்டு அரசின் சிறந்த படைப்புகளுக்கான பரிசைப் பெற்றன. 
* பேரறிஞர் அண்ணா ஆனந்த விகடனில் 'கருமி' என்ற பெயரில் வெளிவந்த இவரது சிறுகதையை செட்டிநாடு 'தனவணிகர்' நிகழ்ச்சியில் மேற்கோள் காட்டி உரையாற்றியிருக்கிறார்.

பகுப்பு:தமிழக எழுத்தாளர்கள்
பகுப்பு:1935 பிறப்புகள்
பகுப்பு:சேலம் மாவட்ட மக்கள்
இரும்புத் தாது

**இரும்புத் தாது** என்பது இரும்பைப்  பிரித்தெடுக்கக் கூடிய பாறை அல்லது கனிமம் ஆகும். இந்த தாதுக்களில் பொதுவாக இரும்பு ஆக்சைடுகள் அதிகமாக காணப்படுகிறது. இத்தாதுக்கள் அடர் சாம்பல், வெளிரிய மஞ்சள், துருப்பிடித்த  சிவப்பு  நிறத்தில் மற்றும் ஆழ்ந்த ஊதா நிறங்களில் காணப்படுகிறது. இரும்பு தாது பொதுவாக மேக்னடைட் (Fe3O4), ஹமட்டைட் (Fe2O3), ஜியொதைட்(FeO (OH)), லிமோனைட்டு (FeO  (OH).  N (H2O))  அல்லது சிடரைட்(FeCO3) போன்ற நிலைகளில் காணப்படுகிறது. அதிகமாக மேக்னடைட், ஹமட்டைட் (60% மேல்) கொண்டுள்ள தாதுவை இயற்கை தாது என்று அழைக்கப்படுகிறது. இத்தாதுவை நேரடியாக இரும்பு தயாரித்தலில் போது ஊதுலைகளில் பயன்படுத்தலாம். இரும்பு தாது, கசடு இரும்பு தயாரிக்க தேவையான மூலப்பொருளாகும். கசடு இரும்பு எஃகு தயாரிப்பின் மூலப்பொருளாகும்.

## மேற்கோள்கள்

பகுப்பு:உலோகவியல்
புறப்பாட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**புறப்பாட்டு வண்ணம்** என்பது செய்யுளில் பொருள் முடிவைச் சொன்னது போல் காட்டிக்கொள்ளும். ஆனால் பொருள் முடிவு சொல்லாமல் விடப்பட்டிருக்கும்.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

நிலவுமணல் அகன்துறை வலவன் ஏவலின்
எரிமணிப் புள்ளினம் மொய்ப்ப நெருநலும்
வந்தன்று கொண்கன் தேரே இன்றும்
வருகுவ தாயின் சென்று சென்று
தோன்றுபு ததைந்த புன்னைத் தாதுகு
தன்பொழில் மெல்லக வனமுலை நெருங்கப்
புல்லின் எவனோ மெல்லியல் நீயும்
நல்காது விடுகுவை ஆயின் அல்கலும்
படர்மலி உள்ளமொடு மடல்மா ஏறி
அறுதுயர் உலகுடன் அறியநம்
சிறுகிடிப் பாக்கத்துப் பெரும்பழி தருமே. 

கொண்கன் தேர் நேற்று வந்தது. இன்று வந்தால் நீ சென்று அவ்வனைத் தழுவினால் என்ன? தழுவாவிட்டால் அவன் மடல்மா ஏறி நம் ஊரில் வந்தால் நமக்குப் பழி அல்லவா? - என்று தோழி தன் கருத்தினை முற்றுப்பெறக் கூறி முடித்திருக்கிறாள். ஆனால் கொண்கனைத் தழுவுவதும் தழுவாமல் இருப்பதும் தலைவியின் விருப்பம். இது சொல்லப்படவில்லை. இதனால் இது முடிந்தது போல் முடியாத பொருளைத் தருகிறது. இப்படி வருவது புறப்பாட்டு வண்ணம்.
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
டைம் (இதழ்)

***டைம்*** (வணிகக்குறி: ***TIME***) ஐக்கிய அமெரிக்காவின் நியூயார்க் நகரத்திலிருந்து  வாரம் ஒருமுறை வெளியாகும் ஓர் செய்தி இதழ் ஆகும்.  *த இன்டர்நேசனல் மாகசைன் ஆப் இவென்ட்சு* என்பதன் ஆங்கிலச் சொற்களின் முதலெழுத்துச் சுருக்கமே டைம் என்பதாகும்.  ஐரோப்பியப் பதிப்பு  (*டைம் ஐரோப்பா*, முன்பு  *டைம் அட்லாண்டிக்*) இலண்டனிலிருந்து  வெளியாகிறது.  இந்தப் பதிப்பு மத்திய கிழக்கு, ஆப்பிரிக்கா மற்றும் 2003ஆம் ஆண்டிலிருந்து இலத்தீன் அமெரிக்கா செய்திகளையும் உள்ளடக்கியது.   ஆசியப் பதிப்பு (*டைம் ஆசியா*) ஹாங்காங்கிலிருந்து வெளியாகிறது.  சிட்னியிலிருந்து வெளியாகும் தென் பசிபிக் பதிப்பு, ஆத்திரேலியா, நியூசிலாந்து மற்றும் பசிபிக் தீவுகள் குறித்த செய்திகளை கொண்டுள்ளது. கனடாவிலிருந்து வெளியிட்டு வந்த விளம்பரதாரர் பதிப்பை திசம்பர் 2008 முதல் டைம் நிறுத்திக் கொண்டது.

*டைம்* உலகின் மிகவும் படிக்கப்படும் வாரமொருமுறை செய்தி இதழாக 25 மில்லியன் வாசகர்களைக் கொண்டுள்ளது. இவர்களில் 20 மில்லியன் வாசகர்கள் ஐக்கிய அமெரிக்காவில் உள்ளனர்.
இதன் மேலாண் தொகுப்பாசிரியராக ரிச்சர்டு இசுடெங்கெல் 2006ஆம் ஆண்டு முதல் இருந்து வருகிறார்.

## மேற்கோள்கள்

## மேலும் அறிய
*
*Lundberg, Ferdinand. *America's Sixty Families.* New York: Vanuguard Press, 1937
*Swanberg, W. A. *Luce and his Empire*. New York: Scribner, 1972
*Wilner, Isaiah. *The Man Time Forgot: A Tale of Genius, Betrayal, and the Creation of Time Magazine*, HarperCollins, New York, 2006

## வெளி இணைப்புகள்
* காலத் திருப்பத்தில் டைம்!
*
* 
*''Time'' Archive &nbsp;– archive of magazines and covers from 1923 through present
*''Time Magazine'' Covers Timeline 
*Table of Contents of the premiere issue  vol. 1, issue 1, March 3, 1923
*''Time'' articles  by Whittaker Chambers

பகுப்பு:செய்தி நிறுவனங்கள்
பகுப்பு:அமெரிக்க இதழ்கள்
உதயநிதி ஸ்டாலின்

**உதயநிதி ஸ்டாலின்** (*Udhayanidhi Stalin*) என்பவர் ஒரு தமிழ்த் திரைப்பட நடிகரும், தயாரிப்பாளரும், அரசியல்வாதியும் ஆவர். தற்போது இவர் தமிழகத்தின் துணை முதல்வராக உள்ளார். இவர் *[[ரெட் ஜெயன்ட் மூவீசு|இரெட் செயன்டு மூவிசு]]*  திரைப்படத் தயாரிப்பு நிறுவனத்தைச் சொந்தமாகக் கொண்டுள்ளார்.

உதயநிதி ஸ்டாலின் தமிழ்நாட்டின் முன்னாள் முதலமைச்சரான மு. கருணாநிதியின் பேரனும், இப்போதைய முதல்வரான மு. க. ஸ்டாலினின் மகனும் ஆவார். இவர் கிருத்திகா என்பவரைத் திருமணம் செய்துள்ளார்.

விஜய், திரிஷா நடித்த குருவி எனும் திரைப்படம் உதயநிதி ஸ்டாலினின் தயாரிப்பில் வெளிவந்த முதல் திரைப்படமாகும். உதயநிதி ஸ்டாலினை வழங்குநராகக் கொண்டு வெளிவந்த முதல் திரைப்படம் கௌதம் மேனனின் விண்ணைத்தாண்டி வருவாயா என்ற திரைப்படம் ஆகும்.

## அரசியல் பிரவேசம்
திரைப்பட நடிப்பில் ஆர்வமாக நடித்து வந்த உதயநிதி ஸ்டாலின், 2018 மார்ச் முதல் தீவிர அரசியலில் ஈடுபட உள்ளதாக அறிவித்தார். 2019-இல் நடைபெற்ற நாடாளுமன்றத் தேர்தலிலும் தமிழகச் சட்டசபையின் 22 தொகுதிகளுக்கான இடைத்தேர்தல்களிலும் திராவிட முன்னேற்றக் கழகத்திற்கும், அதன் கூட்டணிக் கட்சிகளுக்குமான தேர்தல் பரப்புரைகளில் ஈடுபட்டார். 2019 சூலை 7 அன்று திமுக இளைஞர் அணிச் செயலாளராகத் தேர்ந்தெடுக்கப்பட்டார்.

உதயநிதி ஸ்டாலின் சேப்பாக்கம்-திருவல்லிக்கேணி சட்டமன்றத் தொகுதியில் 2021 தமிழ்நாடு சட்டமன்றத் தேர்தலில் திமுக வேட்பாளராகப் போட்டியிட்டு வெற்றி பெற்றார்.

## திரைத் துறை வரலாறு
### நடிகராக

### தயாரிப்பாளராக

### வழங்குநராக

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1977 பிறப்புகள்
பகுப்பு:கருணாநிதி குடும்பம்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
டைம் 100

**''டைம்'' 100** ஆண்டுதோறும் உலகில் மிகவும்  தாக்கமேற்படுத்திய 100 நபர்களைப் பட்டியலிடும்  இதழாகும்.  இதனை *[[டைம் (இதழ்)|டைம்]] இதழ்* தொகுத்து வழங்குகிறது. 1999ஆம் ஆண்டு முதல்முறையாக இப்பட்டியல் வெளியிடப்பட்டது.

## வரலாறும் வடிவமும்
வாசிங்டன், டி. சி.யில்  பெப்ரவரி 1, 1998ஆம் ஆண்டில் நடைபெற்ற கருத்தரங்கு ஒன்றில் இதற்கான எண்ணக்கரு விளைந்தது. இந்தக் கருத்தரங்கில் சிபிஎஸ் செய்தித் தொகுப்பாளர் டான் ராதர், வரலாற்றாளர் டோரிசு கேர்ன்சு குட்வின், முன்னாள் நியூயார்க் ஆளுநர் மாரியோ குவோமோ, அப்போது அரசியல் கல்வி பேராசிரியராக இருந்த காண்டலீசா ரைஸ், புதுப் பழமைவாதம் வெளியீட்டாளர் இர்விங் கிரிஸ்டல் மற்றும் டைம் இதழின் மேலாண் இயக்குநர் வால்டர் ஐசாக்சன் ஆகியோர் கலந்து கொண்டனர்.

1999ஆம் ஆண்டு டைம் இதழ் இருபதாம் நூற்றாண்டின் மிகவும் செல்வாக்குள்ள 100 நபர்கள் என்றுத் தலைப்பிட்டு இந்தப் பட்டியலை வெளியிட்டது. இதன் பரவலான வரவேற்பை அடுத்து 2004ஆம் ஆண்டு இதனை ஆண்டுதோறும் வெளியிடப்படும் பட்டியலாக மாற்றியது. இந்தப் பட்டியலில் இடம் பெறுவது ஒரு பெருமையாகக் கருதப்படுகிறது; இருப்பினும் டைம் இதழின் விளக்கத்தின்படி இதில்  நேர்மறையாகவோ அல்லது எதிர்மறையாகவோ  உலகை மாற்றியவர்கள் பட்டியலிடப்படுகிறார்கள். எனவே உலகில் மிகுந்த கொடுமை இழைத்தவர்களும் மிகுந்த தாக்கமேற்படுத்தியிருந்தால் பட்டியலிடப்படுகிறார்கள்.  ஐந்து வகைகளில் பட்டியலில் இடம் பெறுகின்றனர்: தலைவர்களும் புரட்சியாளர்களும், கட்டமைப்பாளர்களும் வணிகப் புலிகளும், கலைஞர்களும் மகிழ்வூட்டுபவர்களும், அறிவியலாளர்களும் சிந்தனையாளர்களும் மற்றும் சாதனையாளர்களும் பிம்பங்களும். ஒவ்வொரு வகைப்பாட்டினுள்ளும் 20 மிகவும் தாக்கமேற்படுத்திய நபர்கள் (சில நேரங்களில் இரட்டையாக அல்லது சிறு குழுக்களாக) தேர்ந்தெடுக்கப்பட்டு ஆண்டுக்கு 100 நபர்களின் பட்டியல் வெளியிடப்படுகிறது.

## வெளி இணைப்புகள்
* TIME 100 - The People of the Century 

பகுப்பு:முதல் நபர்களின் பட்டியல்கள்
தேய்வழக்கு

**தேய்வழக்கு** *(Cliché)* என்பது மிக அதிகமான பயன்பாட்டினால்  ஒன்று தனது உண்மையான பொருளை இழந்து விடுதல் அல்லது முன்னர் ஏற்படுத்திய உணர்வை ஏற்படுத்தத் தவறுதல் ஆகும். எழுத்து, பேச்சு, கலைநுட்பம் என எது மிக அதிகமாகப் பயன்படுத்தப்படுகிறதோ அதற்கு இந்த நிலை ஏற்படலாம். 

தேய்வழக்குகளைத் தங்கள் எழுத்திலோ பேச்சிலோ பயன்படுத்துதல் பயன்படுத்துவோரின் அனுபவமின்மையைக் காட்டுவதாய்க் கருதப்படுகிறது. 

## வெளியிணைப்பு
ஆங்கிலத் தேய்வழக்குகள் சிலவற்றின் பட்டியல்

பகுப்பு:சொல்விளக்கம்
போலி வரலாறு

**போலிவரலாறு** என்பது ஆய்வு நெறிமுறைக்கு ஒவ்வாத அல்லது ஆதாரமற்ற தகவல்களை  உணர்வுகளைத் தூண்டும் வகையில் வரலாறு என்ற பெயரில் தருவதாகும். இவற்றை உண்மையென்று ஒத்துக் கொண்டால் வரலாற்றுப் புத்தகங்களில் பெருமளவு மாறுதல் செய்ய நேரிடும்.

## உதாரணங்கள்
* ஆரியர்கள் இந்தியாவைத் தாயகமாகக் கொண்டவர்கள் என்ற பரப்புரை
* லெமூரியா - குமரிக்கண்டம் பற்றிய கருதுகோள்கள்
* Chariots of the Gods? - அயற்கோளிலிருந்து வந்தோர் பிரமிடுகள் போன்றவற்றைக் கட்டினர் என்பன போன்ற கருத்துக்களைக் கூறும் எரிக் வான் டேனிகன் இயற்றிய நூல்

## வெளி இணைப்புகள்
* "போலிவரலாறும் போலிஅறிவியலும்"  மினசோட்டா பல்கலைக்கழகப் பாடப்பகுதி

## மேற்கோள்கள்
சுத்தி (இந்து மதம்)

**சுத்தி** *(Shuddhi)* என்பது தூய்மைப்படுத்தல் எனப் பொருள்படும் வடமொழிச் சொல். சில வேளைகளில் இச் சொல் மதம் மாறினோர் மீண்டும் தாய் மதமான இந்து சமயத்துக்குத் திரும்புதலைக் குறிக்கவும் பயன்படுத்தப்படுகிறது.

சுத்தி இயக்கம் ஆரிய சமாஜ நிறுவனர் தயானந்த சரசுவதியால் முன்னெடுக்கப்பட்டது.  இந்து மக்கள் கட்சி போன்ற அமைப்புகள் தமிழ்நாட்டில் இதைச் செய்கின்றன.'

## மேற்கோள்கள்

பகுப்பு:இந்துத்துவம்
பகுப்பு:இந்து சமய அமைப்புகள்
எரிக் வான் டேனிகன்

**எரிக் ஆன்டன் பால் வான் டேனிகன்** *(Erich von Däniken)* சுவிட்சர்லாந்து நாட்டைச் சேர்ந்த ஒரு நூலாசிரியர். அயற்கோளிலிருந்து வந்தோர் மானிடப் பண்பாட்டில் மாற்றங்கள் விளைவித்தனர் என்பது போன்ற சர்ச்சைக்குரிய கருத்துக்களைத் தனது நூல்களின் மூலம் பலரறியச் செய்தவர் இவர்.

தனது புத்தகங்கள் 32 மொழிகளில் மொழிபெயர்க்கப்பட்டுள்ளதாகவும் 63 மில்லியன் பிரதிகள் விற்றுள்ளதாகவும் டேனிகன் தெரிவித்திருந்தார்.

இவரது கருத்துகள் அறிவியலாளர்களால் போலிவரலாறு என்று கருதப்பட்டு நிராகரிக்கரிக்கப்பட்டன.

## மேற்கோள்கள்

பகுப்பு:1935 பிறப்புகள்
பகுப்பு:2026 இறப்புகள்
பகுப்பு:சுவிட்சர்லாந்து எழுத்தாளர்கள்
பகுப்பு:வாழும் மக்கள்
பகுப்பு:போலி வரலாறு
ஒழுகு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**ஒழுகு வண்ணம்** என்பது செய்யுளின் ஓசை ஒழுகுதல். ஒழுகுதல் என்பது ஆற்றில் நூர் ஒழுகுவது போல ஒழுகும் நடையோட்டம். இதனை யாற்றுநீர் பொருள்கோள் எனவும் கூறுவர்.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

அம்ம வாழி தோழி காதலர்
இல்முன் பனிக்கும் இன்னா வாடையொடு
புன்கண் மாலை அன்பின்று கழிய 
உய்யலள் இவளென உணரச் சொல்லி
சொல்லுநர்ப் பெறினே செய்ய வல்ல
இன்அளி இறந்த மன்னவர்
பொன்னணி நெடுந்தேர் பூண்ட மாவே. 

## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
எண்ணு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**எண்ணு வண்ணம்** என்பது செய்யுளின் தொடைவகையில் நிகழும் நடை. பாடலில் சில பொருள்களை அடுக்கி இத்தனை என எண்ணிக் காட்டும்.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

நிலம்நீர் வளிவிசும் பென்ற நான்கின்
அளப்பரியளயே
நாள்கோள் திங்கள் ஞாயிறு கனையழல்
ஐந்தொருங்கு புணர்ந்த விளக்கத்து அனையை 

## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
அகைப்பு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**அகைப்பு வண்ணம்** என்பது செய்யுளின் நடையில் அறுபட்டு அறுபட்டு நடக்கும். 
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

தொடுத்த வேம்பின்மிசைத் துதைந்த போந்தை
அடைய அசைத்த ஆர்மலைப் பாட்டூர்
அண்ணல் என்போன் இயன்ற சேனை
முரசிரங்கும் தானையெதிர் முயன்ற
வெந்தருயிர் குருக்கும் வேலின் அன்னவன் ... 

## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
ஏந்தல் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**ஏந்தல் வண்ணம்** என்பது சொன்ன சொல்லே திரும்பத் திரும்ப வருமாறு செய்யுள் இயற்றுவது. இதனைச் சொற்பின் வருநிலை அணி, சொற்பொருள் பின்வருநிலை அணி எனக் குறிப்பிடுகிறோம்.  
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

கூடுவார் கூடல்கள் கூடல் எனப்படா
கூடலுள் கூடலே கூடலும் – கூடல்
அரும்பிய முல்லை அரும்பவிழ் மாலை
பிரிவிற் பிரிவே பிரிவு. 

ஆணும் பெண்ணும் கூடுதலைக் கூடல் என்று சொல்லாதே. கூடல் நகரில் மக்கள் கூடுவதையே கூடல் என்று சொல். முல்லை மலரும் மாலை வேளையில் தலைவன் தலைவியைப் பிரிவதை மட்டுமே பிரிவு எனக் கொள்க. – என்பது இப்பாடலில் சொல்லப்பட்ட செய்தி.
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
ஒரூஉ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**ஒரூஉ வண்ணம்** என்பது செய்யுளின் தொடைவகையில் நிகழும் நடை. எதுகை, மோனை, இயைபு, முரண் என்னும் எந்தத் இல்லாமல் செந்தொடையாகி நடப்பது. ஒருவுதல் என்பது விலகுதல். 
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

தொடிநெகிழ்ந் தனவே கண்பசந் தனவே
யான்சென் றுரைப்பின் மாண்பின் றெவனோ
சொல்லாய் வாழி தோழி வரைய
முள்ளில் பொதுளிய பல்குரல் நெடுவெதிர்
பொங்குவரல் இளமழை துவைப்ப
மணிநிலா விரியும் குன்றுகிழ வோற்கே. 

## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
கே. ஏ. தங்கவேலு

**கா. அ. தங்கவேலு** *(K. A. Thangavelu)*(இறப்பு: 28 செப்டம்பர், 1994) 1950 முதல் 1970 வரை தமிழ்த் திரைப்படங்களில் நகைச்சுவை வேடத்தில் நடித்த நடிகராவார். **டணால் தங்கவேலு** என்று பரவலாக அழைக்கப்படுபவர். இவருடைய துணைவியார், எம். சரோஜாவுடன் இணைந்து நடித்த கல்யாண பரிசு திரைப்படம் புகழ்பெற்றது. இவர் சிவாஜி கணேசன் மற்றும் பத்மினியுடன் இணைந்து நடித்த *[[தில்லானா மோகனாம்பாள்]]*, இவரை மேலும் புகழ் பெறச் செய்தது.

## இல்வாழ்க்கை
நடிகர் கே. ஏ. தங்கவேலுவும், எம். சரோஜாவும் இணையராக 50 படங்களுக்கு மேல் நடித்த பிறகு, 1958-ஆம் ஆண்டு காதல் திருமணம் புரிந்தனர்.

## நடித்த திரைப்படங்கள்
### 1950 - 1959

# சிங்காரி (1951)
# அமரகவி (1952)
# கலியுகம் (1952)
# பணம் (1952)
# திரும்பிப் பார் (1952)
# அன்பு (1953)
# பணக்காரி (1953)
# இல்லற ஜோதி (1954)
# சுகம் எங்கே (1954)
# நண்பன் (1954)
# பணம் படுத்தும் பாடு (1954)
# பொன்வயல் (1954)
# போன மச்சான் திரும்பி வந்தான் (1954)
# விளையாட்டுப் பிள்ளை (1954)
# வைரமாலை (1954)
# உலகம் பலவிதம் (1955)
# எல்லாம் இன்பமயம் (1955)
# கதாநாயகி (திரைப்படம்) (1955)
# குலேபகாவலி (1955)
# கோடீஸ்வரன் (1955)
# கோமதியின் காதலன் (1955)
# செல்லப்பிள்ளை (1955)
# மகேஸ்வரி (1955)
# மங்கையர் திலகம் (1955)
# மேதாவிகள் (1955)
# மிஸ்ஸியம்மா (1955)
# அலிபாபாவும் நாற்பது திருடர்களும் (1955)
# ரம்பையின் காதல் (1956) - கதைத் தலைவன்
# அமரதீபம் (1956)
# காலம் மாறிப்போச்சு (1956)
# குடும்பவிளக்கு (1956)
# நல்ல வீடு (1956)
# நாக பஞ்சமி (1956)
# மர்ம வீரன் (1956)
# மாதர் குல மாணிக்கம் (1956)
# அலாவுதீனும் அற்புத விளக்கும் (1957)
# அம்பிகாபதி (1957)
# எங்கள் வீட்டு மகாலட்சுமி (1957)
# கற்புக்கரசி (1957)
# சக்கரவர்த்தி திருமகள் (1957)
# சௌபாக்கியவதி (1957)
# நீலமலைத் திருடன் (1957)
# பக்த மார்க்கண்டேயா (1957)
# பாக்யவதி (1957)
# மல்லிகா (1957)
# மாயா பஜார் (1957)
# வணங்காமுடி (1957)
# உத்தம புத்திரன் (1958)
# கடன் வாங்கி கல்யாணம் (1958)
# கன்னியின் சபதம் (1958)
# காத்தவராயன் (1958)
# செஞ்சுலக்ஷ்மி (1958)
# நீலாவுக்கு நெறஞ்ச மனசு (1958)
# மனமுள்ள மறுதாரம் (1958)
# மாங்கல்ய பாக்கியம் (1958)
# வஞ்சிக்கோட்டை வாலிபன் (1958)
# கல்யாண பரிசு (1959)
# தாய் மகளுக்கு கட்டிய தாலி (1959)
# நான் சொல்லும் ரகசியம் (1959)
# மஞ்சள் மகிமை (1959)

### 1960 - 1969

# அடுத்த வீட்டுப் பெண் (1960)
# அன்புக்கோர் அண்ணி (1960)
# இரும்புத்திரை (1960)
# கடவுளின் குழந்தை (1960)
# கைதி கண்ணாயிரம் (1960)
# கைராசி (1960)
# தங்கம் மனசு தங்கம் (1960)
# தங்கரத்தினம் (1960)
# தெய்வப்பிறவி (1960)
# நான் கண்ட சொர்க்கம் (1960)
# பாட்டாளியின் வெற்றி (1960)
# புதிய பாதை (1960)
# மீண்ட சொர்க்கம் (1960)
# அரசிளங்குமரி (1961)
# திருடாதே (1961)
# பாசமலர் (1961)
# எங்க வீட்டுப் பெண் (1965)
# உயிர் மேல் ஆசை (1967)
# ராஜாத்தி (1967)
# தில்லானா மோகனாம்பாள் (1968)
# ஹரிச்சந்திரா (1968)
# நம் நாடு (1969)

### 1970 - 1979
# வியட்நாம் வீடு (1970)
# அருட்பெருஞ்ஜோதி (1971)
# உறவுகள் என்றும் வாழ்க (1978)

## 1980களில்
# கோடீஸ்வரன் மகள் (1981)

## மேற்கோள்கள்

## வெளி இணைப்புகள்
* King of comedy

பகுப்பு:1917 பிறப்புகள்
பகுப்பு:1994 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
உருட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**உருட்டு வண்ணம்** என்பது நாற்சீர்-அடியில் அராகம் தொடுக்கும்.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

தாதுறு முறிசெறி தடமல ரிடையிடை 
தழலென விரிவன பொழில்.  

பூந்தாது பொருந்தி செறிந்து கிடக்கும் அகன்ற மலர்களுக்கு இடையிடையே பொழில்-பூக்காடு செந்தழல் போல விரிந்து கிடந்தது. – இது எடுத்துக்காட்டப்பட்டுள்ள பாடலின் பொருள்.
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
முடுகு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**முடுகு வண்ணம்** என்பது நாற்சீரின் மிக்கு வரும் அடி கொண்ட பாடலில் உருட்டு-வண்ணத்தில் வருவது போலவே அராகம் தொடுத்து வருவது.
*இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
;எடுத்துக்காட்டு
:நெறியறி செறிகுறி புரிதிரி பறியா வறிவனை முந்துறீஇ 

அகத்திணைப் பாடல்களில் தலைவன் தலைவியருக்கு உதவி புரியும் வாயிலாக வரும் அறிவர் என்னும் சான்றோர் எப்படிப்பட்டவர் என்பதை விளக்கும் பாடலடிதான் இங்குக் காட்டாகத் தரப்பட்டுள்ளது. 

அறிவன் எனப்படும் சான்றோர் நன்னெறி அறிந்தவர். பிறர் முகத்தில் செறிந்துள்ள குறியைப் புரிந்துகொள்ளக் கூடியவர்கள். நன்னெறியிலிருந்து திரிதலை அறியாதவர்கள். (இவர்களை முன்வைத்துதான் அக்காலத் திருமணங்கள் நடைபெற்றன). – இவை முடுகு-வண்ண அடியில் காணப்படும் பாடலில் சொல்லப்படும் பொருள்.
## இவற்றையும் காண்க
* வனப்பு
* வண்ணம்
## அடிக்குறிப்பு

பகுப்பு:தமிழ்ப் பாடல்களின் நடைப்பாங்குகள்
கள்வர்

* கள்வர் குடியினர் வேங்கட நாட்டுக் குடிமக்கள், இவர்களின் அரசன் புல்லி
* கள்வர் பெருமகன் தற்போதுள்ள குமரி மாவட்டப் பகுதியில் சங்க காலத்ததில் வாழ்ந்த ஒரு குடியினர் கள்வர். கவுரியர் நன்னாட்டு அரசன், 
* களமர் என்னும் உழவர்.
* களப்பாளர் வயல் களத்தால் வாழும் உழவர் பெருமக்கள். 

## அடிக்குறிப்பு
சண்முகசுந்தரி

**சண்முகசுந்தரி** (இறப்பு: மே 1, 2012, அகவை: 75), ஒரு தமிழ் நடிகை. இவர் பின்னணி பாடகியும், நடிகையுமான டி.கே.கலாவின் தாயார். எம். ஜி. ஆர், சிவாஜி கணேசன், ஜெமினி கணேசன் உள்ளிட்ட நடிகர்களுடன் நடித்தவர் நடிகை சண்முகசுந்தரி.

## திரைவாழ்க்கை
தன்னுடைய ஐந்தாம் அகவையில் இருந்து, நாடகங்களில் நடித்து வந்துள்ளார். சுமார் 45 வருடங்களுக்கு மேல் சினிமாவில் நடித்துக் கொண்டிருந்தார். இதுவரையிலும் 750க்கும் மேற்பட்ட படங்களில் நடித்துள்ளார். ஏராளமான படங்களுக்கு *டப்பிங்* எனப்படும் பின்னணி குரலும் கொடுத்துள்ளார்.

### குறிப்பிடத்தக்க படங்கள்
இவர் எம்.ஜி.ஆருடன் *[[இதயக்கனி]]*, *[[நீரும் நெருப்பும்]]*, *[[கண்ணன் என் காதலன்]]*, *[[என் அண்ணன்]]* போன்ற படங்களில் நடித்துள்ளார்.
சிவாஜியுடன் *[[லட்சுமி கல்யாணம்]]*,*[[வடிவுக்கு வளைகாப்பு]]* படங்களிலும், ஜெமினியுடன் *[[மாலதி]]* படத்திலும் நடித்துள்ளார்.

### விருதுகள்
இவர் நாடகம் மற்றும் திரைத்துறையில் சிறந்து விளங்கியதற்காக, தமிழக அரசின் கலைமாமணி விருதை பெற்றுள்ளார்.

## நகைச்சுவை
நடிகர் வடிவேலுவுக்கு நிறைய படங்களில் அம்மாவாகவும் நடித்துள்ளார். அதிலும் குறிப்பாக *[[மிடில் க்ளாஸ் மாதவன்]]* படத்தில் வடிவேலு குடித்துவிட்டு, சண்முகசுந்தரியை பார்த்து பேசும் அது வேற வாய்... இதுநாற வாய் என்ற நகைச்சுவை மிகவும் பிரபல்யம்.

## குடும்பம்
சண்முகசுந்தரிக்கு டி.கே.கலா, நீலா, மாலா, மீனா, செல்வி என்ற 5 மகள்கள் உள்ளனர். இவர்களில் டி.கே.கலா சினிமாவில் பின்னணி பாடகியாகவும், நடிகையாகவும் இருக்கிறார் என்பது குறிப்பிடத்தக்கது.

## மரணம்
2012 ஆம் ஆண்டு மே 1-ம் திகதி அதிகாலை 4.30 மணிக்கு உடல்நலக்குறைவால் பாதிக்கப்பட்டு இருந்த சண்முகசுந்தரி மரணம் அடைந்தார்.

## திரைப்படங்கள்
*இதுவொரு முழுமையான பட்டியல் அல்ல.*

## மேற்கோள்கள்

பகுப்பு:1937 பிறப்புகள்
பகுப்பு:2012 இறப்புகள்
பகுப்பு:கலைமாமணி விருது பெற்றவர்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்ப் பெண் நகைச்சுவையாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்நாட்டு நடிகைகள்
கள்வர் குடியினர்

கள்வர் என்போர் திருவேங்கடமலைப் பகுதியில் சங்க காலத்தில் வாழ்ந்த பழங்குடி மக்கள். இவர்கள் ஆறலை கள்வர் அல்லர். கள்ளுக்காக யானைக்கன்றுகளைப் பிடித்துவந்து கள்ளுக்காக விற்றவர்கள்.  தலையில் மராம் மரத்துப் பூவைச் சூடிக்கொள்வார்கள். மராம் மரம் நாரோட்டம் உள்ள மரம். அதனைப் பிளந்து நார்க்கயிறாக்கி யானைக் கன்றுகளைப் பிடித்துவரப் பயன்படுத்தினர். 

## அடிக்குறிப்பு

பகுப்பு:சங்க காலச் சமூகம்
பகுப்பு:களப்பிர மன்னர்களாக சந்தேகிக்கப்படுபவர்கள்